In nomine sancte et individue Trinitatis, amen. Ego Egydia relicta domini Arnulphi de Corrabuef, compos mentis mee, de rebus meis mobilibus et immobilibus testamentum meum sic ordino et dispono. In primis eligo sepulturam meam in ecclesia beati Lazari apud Eduam juxta fratres meos. Item, volo et precipio quod debita mea, si que debeo, quod de bonis meis primo solvantur. Item, lego ecclesie beati Nazarii quicquid habeo apud Mertin in perpetuum post decessum meum pro anniversario meo, mariti mei supradicti defuncti et predecessorum meorum. Item, precipio dari in die obitus mei monialibus sancti Andochii XX s.; monialibus sancti Iohannis XX s.; monachis sancti Martini, XX s.; canonicis sancti Symphoriani XX s.; monialibus de Chanchanou, unum bichetum avene ad mensuram de Nonlay, annui redditus, quod debetur mihi apud Disise; monialibus de Petra Cervalli, unum boisellum frumenti ad mensuram Belne annui redditus, apud Yvre, sittum super mansum uxoris Morelli quondam de Carrium et eisdem monialibus de Pierre Cervaul in die obitus mei sex bosellos frumenti ad mensuram Belne; monialibus sancti Georgii, sex bosellos frumenti Belne; presbitero de Sauce, X s.; vicario de Monceaul, XXX d.; curato de Yvre, XXX d.; presbitero de Cuce, XXX d.; presbitero de Ecutigne, XXX d.; hospitali de Charnant, V s.; a la Roche, XXX d.; curato sancti Romani, XXX d.; vicario de Auce, XXX d.; vicario de Montelie, XXX d.; vicario de Puligne, XXX d.; presbitero de Cropeau, XXX d.; presbitero de Narroces, XXX d.; presbitero de Sampigne, XXX d.; a Chaille, XXX d.; vicario de Nonlay, XXX d.; presbitero de sancto Saturnino, XXX d.; presbitero sancti Gervasii, XXX d.; vicario de Molineto, XXX d.; presbitero de Thuri, XXX d.; presbitero de Suille, XXX d.; presbitero de Monestoy, XXX d.; presbitero sancti Quintini, XXX d.; presbitero sancti Iohannis de Crota, XXX d.; presbitero beate Marie Eduensis, XXX d.; presbitero sancti Petri de sancto Andochio, XXX d.; presbitero de Coart, XXX d.; presbitero sancti Iohannis Evangeliste, XXX d.; presbitero sancti Iohannis de Burgo, XXX d.; presbitero sancti Andree, XXX d.; presbiteris sancti Stephani et Petri de Lestree, XXX d.; tribus filiabus quondam Hugonis de Yvre, militis, unicumque, C s. Divion.; Agnete de Santenay, C s.; filiabus domini Guillemi Perrere, X l.; filie domini Anserici de Panblain, C s.; Dameron filie quondam Guidonis de Chavillon, X l.; domine Margarete de Mulins, II bicheta frumenti ad mensuram Belne; Alayson de Rocha, I bichetum de soigle ad mensuram Belne; capelle de Gaame, VI bossellos avene annui redditus ad mensuram Belne apud Cuce reddituros; vicario de Oratorio, duos modios vini ad mensuram Belne; domino Bernardo capellano meo, unum dolium vini medii; Marie domicelle mee, vineam meam de Boscho et si vineam predictam noluerint eidem dimittere heredes mei, do eidem medietatem de acquisitis acquisitionis de manso de Versevau et de Moisevert et de fratre suo et de costuma illorum quam debent homines de Nornues; domui Dei de Marchaaut, XXX d.; do etiam et concedo duas pintas olei ecclesie de Oratorio sittas apud Chassaignes annuatim dicte ecclesie reddendas. Pecuniam vero legatam dictis domicellis volo et precipio quod reddantur quum maritabuntur vel assignabuntur. Item lego ecclesie sancti Pantaleonis XX s.; ecclesie sancte Sabine, XX s.; ecclesie de Viavi, XX s.; ecclesie beate Marie de Podio, XIIII boissellos frumenti et unum modium vini ad mensuram Belne; filie domini Odonis de Maville, C s.; ecclesie Maceriarum, XL s.; magistro Guillemo de Clamereio, canonico Eduensi, pro pena sua, duos modios vini ad mensuram Belne. Et sciendum est quod dominus Guido de Corrabuef, canonicus Eduensis, filius meus tenetur reddere omnes trecennarios pro me cum duobus modiis vini magistri Guillemi. Volo et precipio quod dicta Maria vel ille qui vineam quam eidem legavi tenebit, quod reddat annuatim in Martio liberis meis duos denarios censuales. Hoc siquidem testamentum voluerunt et concesserunt dominus Guido de Corrabuef, canonicus Eduensis, dominus Pontius, miles, Hugo, clericus et Arnolinus armiger, fratres, filii mei, et promiserunt se bona fide inviolabiliter observaturos. Super hiis autem omnibus mobilibus et immobilibus meos constituo exequtores venerabiles viros magistrum Guillemum de Clamereio, dominum Guidonem de Vautoot et dominum Guidonem de Corrabuef, canonicos Eduenses, ut ipsi, Deum habentes pre oculis, faciant et disponant prout saluti anime mee viderint expedire. Nos vero officialis curie Eduensis, dominus Humbertus abbas sancti Petri et Hugo decanus ecclesie Sedelocensis, canonici Eduenses, ad preces et instantiam dicte domine et liberorum suorum, presenti testamento signa nostra in testimonium duximus apponenda. Actum anno gratie Mº CCº Lº tertio, die sabbati post festum beati Dionisii.